open-index/open-wikipedia-markdown huggingface dataset:
אנסון מוריל

**אנסון פיסלי מוריל** (באנגלית: **Anson Peaslee Morrill**; ) היה פוליטיקאי אמריקאי שכיהן כמושל ה-24 של מדינת מיין בין השנים 1855–1856. לאחר כהונתו כמושל כיהן כחבר בית הנבחרים של ארצות הברית מטעם מחוז הקונגרס הרביעי של מיין בשנים 1861–1863.

## ביוגרפיה
לוט מוריל נולד בבלגרד (אז בתחומי מסצ'וסטס, כיום בתחומי מיין) להוריו פילסי וננסי (לבית מקומבר) מוריל. משפחתו מכל צדדיה הייתה ממוצא אנגלי. אבי המשפחה שהיגר לצפון אמריקה מאנגליה ב-1632, אברהם מוריל, היה חלק מההגירה הפוריטנית הגדולה. אחיו הצעיר היה לוט מיריק מוריל, לימים מזכיר האוצר של ארצות הברית ומושל מיין גם הוא. בצעירותו עבד מוריל כמנהל הדואר של דירבורן וניהל חנות כלבו. בשנת 1833 נבחר לבית הנבחרים של מיין מטעם העיר בלגרד. בשנת 1839 כיהן כשריף מחוז קמברלנד, ובהמשך נבחר שוב לבית הנבחרים המדינתי, הפעם מטעם מדיסון, בשנת 1844. בשנת 1850 מונה לסוכן הקרקעות של המדינה וכיהן בתפקיד עד 1854.

אף שמוריל היה דמוקרט רוב ימיו חייו, ב-1853 התמודד מוריל לתפקיד מושל מיין מטעם המפלגה הרפובליקנית כתומך של חוקי היובש במיין. באותן בחירות גרף 13% מהקולות, לעומת 44% שגרף המועמד הדמוקרטי אלברט פילסברי ו-32% שגרף המושל המכהן מטעם המפלגה הוויגית, ויליאם קרוסבי. משאף מועמד לא זכה ברוב מוחלט, עברה ההכרעה לבית המחוקקים. על אף שהקואליציה השלטת של הוויגים, חברי מפלגת הקרקע החופשית, ודמוקרטים מתנגדי חוק היובש הסכימה תחילה לבחור במוריל למושל, הוויגים נסוגו מההסכם ובחרו מחדש בקרוסבי.

בשנת 1854 התמודד מוריל בשנית, הפעם כמועמד התנועה שאינם יודעים דבר, וזכה ב-49% מהקולות לעומת 31% שקיבל אלביון פריס ו-15% של אייזק ריד. גם הפעם לא הושג רוב מוחלט, אך בית המחוקקים בחר במוריל למושל. בשנת 1855 התמודד לכהונה נוספת כמועמד המפלגה הרפובליקנית החדשה, וזכה ב-47% מהקולות לעומת 44% שקיבל הדמוקרט סמואל ולס — אך בית המחוקקים העדיף את ולס על פניו.

קיימת מחלוקת בנוגע להשתייכותו המפלגתית. הסופרים מייקל ג. דבלין וג'וזף ארנסט קאלנבך הגדירו את ולס כ"מתנגד לחוקי היובש של מיין" וכחבר תנועת שאינם יודעים דבר; ההיסטוריון רוי ר. גלשאן מסווג אותו כרפובליקני שהשתייך ל"ברית מתנגדי חוק נברסקה קנזס"; בעוד החוקר רוברט סובל תיאר אותו בפשטות כ"רפובליקני".

בשנת 1860 נבחר מוריל לבית הנבחרים של ארצות הברית מטעם מחוז הקונגרס הרביעי של מיין. ג'יימס בליין, שתכנן תחילה להתמודד על המושב, ויתר על כך לטובתו. בשנת 1862 החליט מוריל שלא להתמודד מחדש, כדי לפנות את הדרך לבליין. לאחר שפרש מהקונגרס שימש נשיא חברת הרכבות המרכזית של מיין. הוא כיהן תקופת כהונה נוספת בבית הנבחרים של מיין בין השנים 1881–1882. בשנת 1882 פנה מוריל לידידו הוותיק בליין וביקש ממנו להתמודד שוב לקונגרס, אך בליין מיאן.

מוריל נפטר בשנת 1887 בבירת מיין, אוגוסטה, ונקבר בבית העלמין פורסט גרוב שבעיר.

## קישורים חיצוניים

* אנסון מוריל, באתר אגודת המושלים הלאומית 
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:אמריקאים ממוצא אנגלי
קטגוריה:חברי בית המחוקקים של מיין
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מושלי מיין
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1803
קטגוריה:אמריקאים שנפטרו ב-1877
דוויד' אפ ל'ואלין

**דוויד' אפ ל'ואלין** (בוולשית: **Dafydd ap Llywelyn**; אפריל 1212 - 25 בפברואר 1246) היה מלך וולשי ונסיך ויילס. הוא מלך על ממלכת גוויניד' בשנים 1246–1240 אותה ירש מאביו ל'ואלין הגדול והיה הראשון לקבל את הכינוי הרשמי נסיך ויילס.

## שלטונו של דוויד'
דוויד' נולד באפריל 1212, כבנו היחיד של ליוולין אפ יוורת' מאשתו ג'ואן, בתו של המלך ג'ון. משום כך נחשב מלידה כיורש טבעי של נסיכות ויילס שהקים אביו. למרות התמיכה שנבנתה לירושתו של דוויד' מאנשי דת בוויילס ואף מהכתר האנגלי, הוא לא היה היחיד לטעון לכתר הוולשי. גריפיד' היה בנו הבכור של ל'ואלין, ולמרות שנולד מחוץ לנישואין, לא נאסר עליו מסיבה זו על ידי החוק הוולשי לרשת את המלוכה. ב-19 באוקטובר 1238 נשבעו כל הנסיכים הזוטרים של ויילס אמונים בסטרטה פלורידה ליורש המיועד, אשר מיד שלל מגריפיד' את אחזקותיו הנרחבות בדרום פוויס. בשנה שלאחר מכן התקיים עימות בין תומכי שני האחים; דווייד' ניצל את ההזדמנות בצורה בוגדנית כדי לתפוס את גריפיד' ואת בנו אווין, וכלא אותם בטירת קריקית'.

לפיכך, כאשר ליוולין נפטר ב-11 באפריל 1240, לא היה כל מכשול לירשתו של דוויד' את כלל הנסיכות. הוא זכה לתמיכת יועציו של הנסיך המנוח ושל בישוף סנט אסאף. ב-15 במאי, באספה גדולה בגלוסטר, פגש המלך את אחיינו, העניק לו תואר אבירות, קיבל את כבודו על גוויניד', והניח על ראשו את ה'טלית', או הדיאדמה, שהייתה סמל לכבוד הנסיך. דוויד', שסירב לאבד אדמות נוספות, נקט בטקטיקות עיכוב, עד שבקיץ 1241, הנרי הוביל משלחת לצפון ויילס. דוויד' נאלץ להסכים ב-29 באוגוסט לשלום שחייב אותו לוותר על כל תביעה לשטחים השנויים במחלוקת, למסור את אסיריו, גריפיד' ואווין, וגם לוותר על אלסמיר, טגיינגל, ועל המעוז בדגאנווי.

השלום בין הנסיכות הוולשית לממלכת אנגליה נשמר כך עד שתקרית לא צפויה ב-1 במרץ 1244 שינתה את המצב באופן קיצוני. גריפיד' שבר את מפרקתו בניסיון להימלט ממצודת לונדון, מה שהצית מחדש את הסכסוך על כס הנסיכות. הוא זכה בתמיכתם של כמעט כל הנסיכים הוולשים (פווויס, כרגיל, עומד מרוחקים), וקיבל עידוד להגיש את טענתו לכתר. הנרי מלך אנגליה התמהמה בתגובתו, אך ככל שהתברר שהוולשים מתקדמים ולאחר שכבשו מחדש את מולד, באביב 1245, הוא הוזנק לפעולה והופיע בדגנווי עם כוח גדול מספר חודשים לאחר מכן. דוויד' ואנשיו בלמו את האנגלים, כך שבתוך חודשיים הצבא המלכותי נאלץ לסגת.

הסוגיה נותרה לא פטורה כאשר, ב-25 בפברואר 1246, היא הוכרעה לפתע על ידי מותו של הנסיך דוויד' באחוזתו באבר. הוא נקבר עם אביו ואחיו במנזר אברקונווי, וכיוון שלא הותיר אחריו ילדים, המערך הפוליטי-שלטוני שהקים אביו קרס וניצחון הכתר הושלם. ל'ואלין אפ גריפיד', בנו של אחיו החורג גריפיד', ירש את כס גוויניד' ונסיכות ויילס. אלמנתו, איזבלה דה בראוז, חזרה לאנגליה וירשה את אחוזת הוורפורד (כנכדתו של ויליאם מרשל, רוזן פמברוק הראשון) ומתה שם בפברואר 1248.

## ראו גם
* נסיך ויילס, נסיכת ויילס
* ממלכת גוויניד'
* טירת דולבדארן

## קישורים חיצוניים

* 

## הערות שוליים

קטגוריה:מלכי ויילס
קטגוריה:בית אברפראו
קטגוריה:ילידי 1212
קטגוריה:נפטרים ב-1246
יבגני דיברוב

**יבגני דיברוב** (נולד ב־5 במרץ 1988 בדניפרופטרובסק, אוקראינה הסובייטית, ברית המועצות) הוא יזם תוכנה ישראלי. הוא מנכ"ל ומייסד־שותף של חברת אבטחת הסייבר ארמיס סקיוריטי (Armis Security).

## ראשית דרכו
משפחתו של דיברוב היגרה לישראל בשנת 1992, כשהיה בן ארבע, והתיישבה בעיר רחובות, בשכונת שעריים. דיברוב גדל עם אמו, סבו וסבתו. הוא בוגר התיכון דה־שליט ברחובות, במגמת פיזיקה ומדעי המחשב.

את שירותו הסדיר בצה"ל עשה ביחידה טכנולוגית מיוחדת (יחידה 81), ואף שירת בה שירות קבע עד שנת 2010. בראיון לעיתון ישראל היום סיפר כי במהלך שירותו הצבאי השתתף בשני פרויקטים שזיכו את היחידה בפרס ביטחון ישראל.

לאחר סיום שירותו הצבאי, השלים תואר ראשון בהנדסת מחשבים בטכניון כבוגר "תוכנית המצוינים לפידים".

## קריירה

בשנת 2011, במהלך לימודיו האקדמיים, הצטרף דיברוב לחברת מלאנוקס כמהנדס קושחה. בסוף 2012, הצטרף דיברוב לחברת הזנק בשם Adallom ושימש בה סמנכ"ל פיתוח עסקי - העובד הראשון של החברה. בשנת 2015, רכשה חברת מיקרוסופט את Adallom בעסקה בשווי של 320 מיליון דולר.

לאחר הרכישה, ייסד דיברוב את ארמיס סקיוריטי יחד עם נדיר יזרעאל (המשמש כסמנכ״ל הטכנולוגיות הראשי של החברה) ותומר שוורץ (שכבר אינו מעורב בחברה). החברה עוסקת באבטחת התקנים ומכשירים המחוברים לאינטרנט, ומעסיקה כ־800 עובדים ברחבי העולם, מתוכם כ־250 בישראל. ביולי 2025 הוערך שווי החברה בכ־4.5 מיליארד דולר. בשנת 2018 נכלל דיברוב ברשימת "30 מתחת ל־30" של כתב העת פורבס ישראל.

בספטמבר 2024, בראיון ל־ynet עם שותפו, הזהיר דיברוב כי ישראל "אינה ערוכה ל־7 באוקטובר של סייבר", ותיאר נקודות תורפה של רשת החשמל ותשתיות קריטיות אחרות.

## השקעות בולטות
יחד עם שותפו יזרעאל, עוסק דיברוב גם בהשקעות הון־סיכון. חלק מההשקעות כבר הגיעו לאקזיט: אקסיס סקיוריטי (Axis Security) נרכשה במאות מיליוני דולרים, אפסגון (Epsagon) נרכשה בידי סיסקו בכחצי מיליארד דולר, ו־Trustdome נרכשה בכ־40 מיליון דולר. בנוסף השקיעו השניים גם ב"חדי־קרן" כגון חברת Wiz. דיברוב נמנה גם על המשקיעים בקרן ההון־סיכון "סוויש" של כדורסלן העבר עומרי כספי.

## משפחה ופעילות ציבורית
דיברוב מתגורר בתל אביב. הוא נשוי לשארין פישר־דיברוב, משקיעת הון־סיכון, והם הורים לילדה.

בשנת 2023 נרתמו בני הזוג דיברוב לגיוס כחצי מיליון שקלים בתרומות עבור עמותת "ילדים שלנו" ומרכז שניידר לרפואת ילדים.

## ראו גם
* ארמיס סקיוריטי

## קישורים חיצוניים
* 

## הערות שוליים

קטגוריה:יזמי היי-טק ישראלים
קטגוריה:מומחי אבטחת מידע ישראלים
קטגוריה:פורבס 30Under30: ישראל
קטגוריה:ישראלים שנולדו ב-1988
קטגוריה:ילידי 1988
קטגוריה:ישראלים ילידי אוקראינה
קטגוריה:עולים בשנות ה-1990
קטגוריה:בוגרי תיכון דה שליט
קטגוריה:רחובות: אישים
קטגוריה:בוגרי הטכניון - מכון טכנולוגי לישראל
וולטר ליק

**וולטר דניאל ליק** (באנגלית: **Walter Daniel Leake**; 20 במאי 1762 – 17 בנובמבר 1825) היה עורך דין, בעל מטעים ופוליטיקאי אמריקאי. הוא שירת במלחמת העצמאות של ארצות הברית ובבית הנבחרים של וירג'יניה, ולאחר מכן עבר לטריטוריית מיסיסיפי, שם כיהן כשופט. לאחר שמיסיסיפי הפכה למדינה, כיהן כחבר הסנאט של ארצות הברית מטעם מיסיסיפי (1817–1820), כשופט בית המשפט המחוזי ב־1821, ולבסוף כמושל מיסיסיפי השלישי (1822–1825). הוא היה המושל הראשון של מיסיסיפי שנפטר בעת כהונתו. קרוב משפחתו, גם הוא בשם וולטר ד. ליק, כיהן שנים רבות בבית הנבחרים של וירג'יניה החל משנת 1842, וייצג את מחוז גוצ'לנד בוועידת הפרישה של וירג'יניה, זמן רב לאחר מותו של ליק המבוגר.

## ביוגרפיה
### ראשית חייו
וולטר ליק נולד ב־20 במאי 1762 במחוז אלבמרל שבמושבת וירג'יניה, להוריו פיישנס (מוריס) ומארק ליק, שהיה קפטן בצבא. דודו, הכומר סמואל ליק — בוגר אוניברסיטת פרינסטון וחבר במועצת הנאמנים הראשונה של מכללת המפדן-סידני — היה אחד מאבותיו של הסנאטור ג'ון מקיין מאריזונה. וולטר ליק היה צאצא של ג'ון ליק.

### הקריירה בווירג'יניה
ליק שירת כחייל רגלים בצבא במהלך מלחמת העצמאות האמריקאית, ברגימנט קרוליינה הצפונית, ואף השתתף בקרב יורקטאון — כך לפי המרקיז דה לה פאייט. בשנת 1784 שירת תקופה קצרה כסמל תחת מייג'ור לואיס.

בשנים 1804 ו־1806 נבחר פעמיים (במועדים נפרדים) לבית הנבחרים של וירג'יניה מטעם מחוז אלבמרל. ליק החליף תחילה את פיטר קאר, קרוב משפחתו של תומאס ג'פרסון, ושירת לצידו של ויליאם וולר הנינג. מאוחר יותר הוחלף בעצמו בידי קאר, ושירת לצד יו נלסון. בין שתי הכהונות הוחלף בידי , דמוקרט ג'קסוניאני שלימים נבחר לקונגרס.

### שופט ומחוקק במיסיסיפי
בשנת 1807 מונה ליק לשופט בטריטוריית מיסיסיפי, והתיישב במחוז קלייבורן. הוא היה נציג המחוז בוועידה החוקתית של מיסיסיפי בשנת 1817, בה נוסחה חוקת המדינה החדשה.

לאחר מכן נבחר לסנאט של ארצות הברית מטעם מדינת מיסיסיפי וכיהן בשנים 1817–1820. במהלך כהונתו היה יו"ר ועדת הסנאט לענייני אינדיאנים.

בשנת 1820 מונה למרשל הפדרלי של מחוז מיסיסיפי, וב־1821 מונה למלא מקום בבית המשפט העליון של מיסיסיפי. שנה לאחר מכן נבחר למושל מיסיסיפי השלישי.

### מושל מיסיסיפי
ב־6 באוגוסט 1821 נבחר וולטר ליק למושל השלישי של מיסיסיפי, לאחר שהתמודד מול עורך הדין והמחוקק המדינתי צ'ארלס ב. גרין.

במהלך כהונתו הראשונה חתם על חוק שביטל את בתי הכלא לחייבים במדינה, וניסה לקדם חוק לביטול הדו-קרב. הוא פיקח על הרחבת רשת הדרכים של מיסיסיפי, תוך חיבור בירת המדינה החדשה, ג'קסון, ליישובים אחרים.

בבחירות למשרת המושל בשנת 1823 נבחר מחדש, לאחר שניצח את ויליאם לטימור, נציג לשעבר בקונגרס, ואת סגן המושל דייוויד דיקסון.

וולטר ליק נפטר במהלך כהונתו כמושל ב־17 בנובמבר 1825 בעיירה מאונט סאלוס שבמיסיסיפי (ששמה כיום קלינטון).

## חיים אישיים
ליק נישא לאליזבת וינגפילד. בתם, סוזן וינגפילד ליק, נישאה ב־1807 להנרי גודלו ג'ונסטון ממחוז ספוטסילבניה, וירג'יניה, והיא אם קדמונית של מושל מיסיסיפי לשעבר .

מחוז ליק והעיר ליקסוויל שבמדינת מיסיסיפי נקראו על שמו.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:מושלי מיסיסיפי
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1762
קטגוריה:אמריקאים שנפטרו ב-1825
אסטבן לפול

**אסטבן לפול** (בצרפתית: **Esteban Lepaul**; נולד ב-18 באפריל 2000) הוא כדורגלן צרפתי המשחק כחלוץ בסטאד רן מהליג 1.

## קריירת מועדונים

### קריירה מוקדמת
לפול נולד באוסר בשנת 2000, ושיחק במחלקות הנוער של בלדנהיים, קולמר ונאנסי לפני שעבר למחלקת הנוער של אולימפיק ליון בשנת 2015.

### אפינאל ואורליאן
באוגוסט 2020, חתם לפול בשורות אפינאל מהליגה הצרפתית הרביעית, הוא כבש 5 שערים ב-8 משחקים לפני שהעונה בוטלה בעקבות מגפת הקורונה. 

ביולי 2021, חתם לפול על חוזה לשנתיים באורליאן מהליגה הצרפתית השלישית, בשנתיים שלו באורליאן כבש לפול  10 שערים ב-56 הופעות בסך הכל. 

ב-5 ביולי 2023, חזר לפול לאפינאל שעלתה לליגה הצרפתית השלישית. הוא כבש 12 שערים ב-16 משחקים, והוביל את טבלת מלך השערים של הליגה השלישית בינואר.

### אנז'ה
לאור הפתיחה המוצלחת של עונת 2023/2024 בליגה השלישית, ב-25 בינואר 2024 החליטה אנז'ה מהליג 2 להחתים את לפול על חוזה לשנתיים וחצי, ושילמה תמורתו לאפינאל  150,000 אירו. ב-29 בינואר 2024 ערך לפול את הבכורה שלו בליג 2 בהפסד 0–1 לבורדו. ב-4 במרץ 2024 כבש לפול שער בכורה באנז'ה בניצחון 3–1 על אז'אקסיו, ובחצי העונה הראשונה שלו באנז'ה כבש לפול 3 שערים ב-17 הופעות, כשבסיום העונה עלה עם המועדון לליג 1. ב-24 באוגוסט 2024 ערך לפול הופעת בכורה בליג 1 בהפסד 0–2 לליל במסגרת המחזור השני בעונת 2024/2025 בליג 1. ב-9 בנובמבר 2024 כבש לפול שער בכורה בליג 1, בהפסד 2–4 לפריז סן-ז'רמן. ואת עונת הבכורה שלו בליג 1 סיים לפול עם 9 שערים ב-28 הופעות בליגה. 

### סטאד רן
ב-28 באוגוסט 2025, חתם לפול על חוזה לארבע שנים בסטאד רן מהליג 1.  לפול ערך הופעת בכורה בקבוצה וגם כבש את שער הבכורה שלו ב-31 באוגוסט 2025 בתיקו 1–1 עם אנז'ה אותה עזב שלושה ימים קודם לכן.

## חיים אישיים
אביו של לפול, פבריס, היה גם הוא כדורגלן מקצועי. פבריס לפול נהרג ב-23 במאי 2020 בתאונת דרכים.
## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלני אורליאן
קטגוריה:כדורגלני אנז'ה
קטגוריה:כדורגלני סטאד רן
קטגוריה:צרפתים שנולדו ב-2000
סמואל וורד קינג

**סמואל וורד קינג** (באנגלית: **Samuel Ward King**; ) היה פוליטיקאי אמריקאי מרוד איילנד, איש המפלגה הוויגית, שכיהן כמושל רוד איילנד ה-15 בשנים 1839–1843.
## ראשית חייו
סמואל וורד קינג נולד בעיירה ג'ונסטון שברוד איילנד, כבנם של בורדן קינג ושל וולת'יאן (לבית וולטון) קינג. ב-1802 הוא החל ללמוד באוניברסיטת בראון, אך לא סיים את לימודיו. תחת זאת הוא למד רפואה וב-1807 היה לרופא, ובמהלך מלחמת 1812 שירת כמנתח.
## קריירה פוליטית
ב-1820 נבחר קינג כפקיד העיירה ג'ונסטון. כאשר נוסדה המפלגה הוויגית הוא הצטרף לשורותיה, ובבחירות לנשיאות של 1832 הוא היה חבר בחבר האלקטורים. ב-1838 נבחר קינג לסנאט של רוד איילנד. בבחירות למשרת המושל של 1839 לא עלה בידי אף אחד מהמועמדים להשיג את הרוב הנדרש של 50 אחוזים מהקולות, ועל פי חוקת רוד איילנד, עברה הבחירה במקרה כזה לידי האספה הכללית של רוד איילנד, שגם היא כשלה בבחירות המושל וסגן המושל. עקב כך, כמנהיג הסנאט ("הסנאטור הראשון"), מונה קינג כמושל רוד איילנד ה-15. לאחר מכן הוא נבחר לעוד שלוש תקופות כהונה בזכות עצמו, וכיהן בתפקיד ארבע שנים.

במהלך תקופת כהונתו כמושל, נקט קינג בעמדה תקיפה נגד המהלך להרחבת זכות הבחירה, שהובילה לפרוץ מרד דור בשנים 1841–1842, שמטרתו הייתה להחליף את חוקת 1663 של רוד איילנד בחוקה ליברלית יותר מבחינת זכות ההצבעה. על פי החוקה הישנה, "הצ'רטר המלכותי", זכות הבחירה למשרת המושל ושאר פקיד הממשל ניתנה לבעלי רכוש שערכו היה מעל 142 דולר. המתחים ברוד איילנד גאו בין אנשי מפלגת "החוק והסדר" לבין חסידיו של תומאס וילסון דור, שטענו לצורך בזכות הצבעה מלאה, ושב-3 במאי 1842 בחרו בו כמושל מטעמם. קינג חשש מפני אלימות, וביקש מהנשיא ג'ון טיילר להתערב בכוח בנעשה, אך סורב. כאשר נכנס דור למדינה בראש חסידיו כדי להציב את עצמו כמושל, הכריז קינג על ממשל צבאי, ואנשיו של דור פוזרו. תוצאת המרד הייתה בסופו של דבר קבלת חוקה ליברלית יותר, אם כי קינג לא לקח חלק מרכזי בכינונה, בעיקר בשל צמצום הסמכויות של המושל על פיה. בבחירות של 1843 בחר קינג שלא להתמודד, ופרש מהחיים הפוליטיים.

## חיים אישיים
ב-1813 נשא קינג לאישה את קתרין לאת'ם אנג'ל, שאיתה הוא הביא לעולם 14 ילדים.

סמואל וורד קינג נפטר בפרובידנס ב-20 בינואר 1851. הוא נטמן באחוזת הקבר המשפחתית שבג'ונסטון.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1341


## קישורים חיצוניים

* סמואל וורד קינג באתר אגודת המושלים הלאומית 
* סמואל וורד קינג באתר The Political Graveyard 
* 

קטגוריה:אמריקאים ילידי רוד איילנד
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הוויגית
קטגוריה:חברי האספה הכללית של רוד איילנד
קטגוריה:בוגרי אוניברסיטת בראון
קטגוריה:כירורגים אמריקאים
קטגוריה:אמריקאים שנולדו ב-1786
קטגוריה:אמריקאים שנפטרו ב-1851
סמואל ולס

**סמואל ולס** (באנגלית: **Samuel Wells**; ) היה פוליטיקאי אמריקאי שכיהן כמושל ה-25 של מדינת מיין בין השנים 1856–1857.

## ביוגרפיה
סמואל ולס נולד בעיר דורהאם שבניו המפשייר ב-15 באוגוסט 1801. הוא התחנך בבתי הספר המקומיים שבעיר הולדתו, למד משפטים והוסמך לעריכת דין.

ולס ניהל קריירה מוצלחת כעורך דין במדינת מיין, והתגורר ברצף בערים ווטרוויל, האליוול ופורטלנד. בין השנים 1836–1840 כיהן כחבר בית הנבחרים של מיין, ומשנת 1847 עד 1854 שימש כשופט בבית המשפט העליון של מיין.

בשנת 1856 זכה ולס במועמדות המפלגה הדמוקרטית לתפקיד מושל מיין. לאחר שהבחירות הכלליות לא הניבו מועמד שקיבל רוב קולות, בחר הרוב הדמוקרטי בבית המחוקקים המדינתי בוולס כמושל ה-25 של המדינה. הוא הושבע לתפקידו ב-2 בינואר 1856.

במהלך כהונתו כמושל בוטל חוק היובש משנת 1851, ובמקומו נחקק חוק חדש שהתיר מכירה מוגבלת של משקאות חריפים בכל רשות מקומית. לאחר שנכשל בניסיונו להיבחר מחדש, עזב ולס את תפקידו ב-8 בינואר 1857 ופרש מן השירות הציבורי. מאוחר יותר עבר לבוסטון, שם המשיך לעסוק בעריכת דין. הוא נפטר ב-15 ביולי 1868.

## קישורים חיצוניים

* סמואל ולס, באתר אגודת המושלים הלאומית 
* 

## הערות שוליים

קטגוריה:אמריקאים ילידי ניו המפשייר
קטגוריה:חברי בית המחוקקים של מיין
קטגוריה:שופטי בתי המשפט של מדינת מיין
קטגוריה:מושלי מיין
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1801
קטגוריה:אמריקאים שנפטרו ב-1868
יונה רובינשטיין

**יונה רובינשטיין** (נולד ב-1962) הוא פרופסור לכלכלה בבית הספר לכלכלה ומדעי המדינה של לונדון.

## קורות חיים
יונה רובינשטיין נולד ב-1962. גדל בירושלים. בילדותו היה כדורגלן מצטיין. בצה״ל בחר שלא לשרת כספורטאי מצטיין, ולהתגייס ליחידה מובחרת.

הוא סיים תואר ראשון בכלכלה ומנהל עסקים ב בשנת 1991. תואר שני בכלכלה סיים בהצטיינות בשנת 1995, גם כן מהאוניברסיטה העברית. בשנה זו זכה בפרס געתון על התיזה שכתב בתואר השני, בנושא: *מחירי הדירות בישראל בשנים 1974–1994, בועה פיננסית*. באוניברסיטה העברית אף למד לתואר שלישי בכלכלה אותו סיים בשנת 2000. ב-1999 נסע לפוסט דוקטורט באוניברסיטת שיקגו בארצות הברית.

בתחילת הקריירה עבד כחוקר בתחום שוק העבודה, בחטיבת המחקר של בנק ישראל. ערך שני. מחקרים, עם קרנית פלוג וניצה (קלינר) קסיר, שבחנו את ההשפעה של העלאת שכר המינימום בישראל, על שוק העבודה.

בין 2000 ל-2001 היה פרופסור עוזר אורח באוניברסיטת שיקגו. ב-2001 חזר לישראל והצטרף כמרצה, בבית הספר לכלכלה על שם איתן ברגלס באוניברסיטת תל אביב, ב-2005 קודם לדרגת מרצה בכיר.

ב-2005 היה פרופסור עוזר אורח במחלקה לכלכלה באוניברסיטת בראון, וב-2006 הצטרף למחלקה כחבר סגל - פרופסור עוזר. ב-2011 הצטרף לבית הספר לכלכלה ומדעי המדינה של לונדון (LSE). כמו כן הוא חלק מסגל ההוראה באוניברסיטת רייכמן.

רובינשטיין הוא כלכלן אקונומטריקאי. בין תחומי המחקר המרכזיים שלו כלכלת עבודה, מסחר בינלאומי ויזמות. רובינשטיין כתב מעל 40 מחקרים, חלקם עם שותפים מהבולטים במחקר הכלכלי בישראל ובעולם. בין שותפיו למחקר: אלחנן הלפמן, יורם וייס, אפרים צדקה, אסף רזין, גארי בקר וג'יימס הקמן.

מחקריו מצוטטים ביותר מ-10,000 ציטוטים בכתבי עת אקדמיים. מספר הציטוטים שהם בעלי השפעה רבה הוא מעל 550.  על פי אתר גוגל סקולר הוא בעל מדד הירש 24 ומדד i10 (מדד המודד את מספר הפרסומים האקדמיים עם לפחות 10 ציטוטים) 28.  רובינשטיין נכלל ברשימת 5% החוקרים המובילים של RePEc על פי 25 קריטריונים.

היה עמית מחקר במכון ללימודי עבודה (IZA), החל מינואר 2006 ועד דצמבר 2015. ממאי 2004 הוא עמית מחקר במרכז למחקר מדיניות כלכלית (CEPR).

## חיים אישיים
רובינשטיין נשוי לדוקטור עמנואלה (לולי) ברש רובינשטיין, סופרת וחוקרת בתחום מדעי הרוח, פרשנות תרבותית של הנאציזם והשואה. עמנואלה היא בתו של משה ברש שהיה פרופסור היסטוריון ומייסד תחום חקר תולדות האמנות בישראל, וחתן פרס ישראל.

יונה ועמנואלה הורים לשלושה בנים: אלון, ערן ויובל.

## פרסומים נבחרים

* Rubinstein Yona and Daniel Tsiddon. “Coping with Technological Progress: The Role of Ability in Making Inequality So Persistent,” Journal of Economic Growth, v9, pp. 305-46. 2004.
* Heckman James, J. and Rubinstein Yona. "The Importance of Noncognitive Skills: Lessons From the GED Testing Program," American Economic Review, v91, n2, pp. 145-49. 2001


## קישורים חיצוניים

* יונה רובינשטיין - קורות חיים, באתר LSE
* Yona Rubinstein, באתר גוגל סקולר
* Yona Rubinstein, באתר RePEc

## הערות שוליים

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:עובדי בנק ישראל
קטגוריה:סגל אוניברסיטת תל אביב: כלכלה
קטגוריה:סגל אוניברסיטת שיקגו
קטגוריה:סגל אוניברסיטת בראון
קטגוריה:סגל בית הספר לכלכלה של לונדון
קטגוריה:זוכי פרס געתון
קטגוריה:ישראלים שנולדו ב-1962
ג'יימס ג'ורג'

**ג'יימס זאכרי ג'ורג**' (באנגלית: **James Zachariah George**; 20 באוקטובר 1826 – 14 באוגוסט 1897) היה עורך דין, סופר, פוליטיקאי אמריקאי וקצין צבאי. היה מוכר בכינוי "האדם הפשוט הגדול" של מיסיסיפי.

## ביוגרפיה
ג'ורג' נולד ב-20 באוקטובר 1826 במחוז מונרו שבג'ורג'יה, אך בגיל שמונה עבר עם אמו אל מחוז נוקסובי שבמיסיסיפי, לאחר שאמו האלמנה נישאה בשנית. שנתיים לאחר מכן עברו לגור במחוז קארול שבמיסיסיפי, שם למד בבתי הספר הציבוריים.

במלחמת ארצות הברית–מקסיקו שירת כלוחם פשוט תחת הפיקוד של קולונל ג'פרסון דייוויס, והשתתף בקרב מונטריי. עם חזרתו למד משפטים והוסמך לעריכת דין. בשנת 1854 מונה לדובר בית המשפט העליון של מיסיסיפי, ובמשך 20 השנים הבאות ערך אוסף מסודר של פסקי דין בן עשרה כרכים של פסקי הדין שלו.

ג'ורג' היה בעל עבדים. בתפקידו כחבר ועידת הפרישה של מיסיסיפי, חתם על צו הפרישה מהאיחוד.

במהלך מלחמת האזרחים האמריקאית שירת תחילה כקפטן בפלוגה C של רגימנט הרגלים ה־20 של מיסיסיפי. באוקטובר 1862ן התפטר מצבא הקונפדרציה כדי לשרת כבריגדיר גנרל בחילות המדינה של מיסיסיפי. בעקבות תסכול מהאי־סדר בחילות המדינה וחוסר כבוד מצד קציני הקונפדרציה, עזב ג'ורג' את חילות המדינה בנובמבר 1863 והצטרף מחדש לשירות הקונפדרציה כקולונל ברגימנט הפרשים ה־5 של מיסיסיפי. במהלך המלחמה הוא נתפס פעמיים ושוהה שנתיים במחנה שבויים, שם העביר קורס משפטים לחבריו השבויים.

לאחר המלחמה חזר למיסיסיפי ועסק בעריכת דין. בשנת 1879 מונה לבית המשפט העליון של מיסיסיפי, ומיד נבחר על ידי חבריו כראש בית המשפט.

מ־1881 ועד מותו ייצג את מיסיסיפי בסנאט של ארצות הברית. במהלך כהונתו נודע בכישוריו בוויכוחים, סייע בניסוח חוק שיימן נגד המונופולים, הציג הצעת חוק להקמת תחנות ניסוי חקלאיות במכללות חקלאיות, וקידם את הקמת משרד החקלאות.

בחששו מחוק לודג', אשר היה אמור להבטיח פיקוח פדרלי על הבחירות, קידם ג'ורג' במיסיסיפי ועידה חוקתית לצורך שלילת זכות ההצבעה של אפרו-אמריקאים באופן חוקי, מבלי להשתמש באלימות, תרמית או אמצעים חורגים אחרים שהיו נפוצים קודם לכן.

במהלך ועידת החוקה של מיסיסיפי ב־1890 היה דמות מרכזית, הוביל סיעה קשוחה שקידמה את שלילת זכות ההצבעה של השחורים מבלי לפגוע בזכויות הלבנים, והצליח להגן על החוקה בפני הסנאט ובפני בית המשפט העליון.

ג'ורג' נפטר ב-14 באוגוסט 1897 בעיר גולפפורט, שם שהה לטיפול רפואי. הוא נקבר יחד עם אשתו, אליזבת ברוקס (יאנג) ג'ורג', בבית הקברות אוורגרין בצפון קארולטון, מיסיסיפי. אשתו, אליזבת, הייתה נכדתו של קולונל ויליאם מרטין הבן מטנסי ונכדתו של הגנרל ג'וזף מרטין, חוקר מוקדם בווירג'יניה ומפקד במלחמת העצמאות האמריקאית.

בשנת 1931 תרמה מדינת מיסיסיפי פסל ברונזה של ג'ורג' לאוסף הפסלים הלאומי בהיכל הסנאט בקפיטול. מחוז ג'ורג' שבמיסיסיפי נקרא על שמו.

## קישורים חיצוניים

* 
* 

קטגוריה:אמריקאים ילידי ג'ורג'יה
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:אנשי צבא הקונפדרציה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית ממיסיסיפי
קטגוריה:אמריקאים שנולדו ב-1826
קטגוריה:אמריקאים שנפטרו ב-1897
ג'וזף ויליאמס

**ג'וזף הארטוול ויליאמס** (באנגלית: **Joseph Hartwell Williams**; ) היה פוליטיקאי אמריקאי שכיהן כמושל ה-27 של מדינת מיין בין השנים 1857–1858. ויליאמס, חבר המפלגה הרפובליקנית, שירת לאחר כהונתו כמושל כחבר בית הנבחרים של מיין.

## ראשית חייו
ויליאמס נולד בעיר אוגוסטה (שבמיין של ימינו, אז חלק ממסצ'וסטס) ב-15 בפברואר 1814. אביו היה רעואל ויליאמס, לימים חבר הסנאט האמריקאי מטעם מיין. בשנת 1830 השלים את לימודיו הגבוהים באוניברסיטת הרווארד, ובנוסף למד גם בבית הספר למשפטים דיין שבעיר קיימברידג'.

## קריירה פוליטית
בראשית דרכו הציבורית השתייך ויליאמס למפלגה הדמוקרטית. בשנת 1854 הפך את עורו הפוליטי והצטרף אל המפלגה הרפובליקנית. ב-1857 נבחר לחבר ולנשיא הסנאט של מיין. כאשר המושל האניבל המלין התפטר מתפקידו ב-25 בפברואר 1857 כדי לקבל מינוי לסנאט של ארצות הברית, ויליאמס – שכיהן אז כנשיא הסנאט – ירש את מקומו כמושל מיין. הוא השלים את יתרת כהונתו של המלין, ועזב את התפקיד ב-6 בינואר 1858. הוא מיאן להתמודד לכהונה מלאה כמושל בעקבות התנגדותו לתמיכה הרפובליקנית בחוקי היובש המדינתיים.

## בערוב ימיו
לאחר סיום כהונתו כיהן ויליאמס כחבר בית הנבחרים של מיין בשנים 1864–1866. בשנת 1873 נבחר מחדש לבית הנבחרים המדינתי, הפעם כפוליטיקאי עצמאי, וכיהן בו במשך שנתיים נוספות. באותה שנה התמודד בשנית על תפקיד מושל המדינה, אך לא נבחר. לאחר הפסדו בבחירות שב לעסוק בעריכת דין. ויליאמס נפטר ב-19 ביולי 1896.

## קישורים חיצוניים
* ג'וזף ויליאמס, באתר אגודת המושלים הלאומית 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי בית הספר למשפטים באוניברסיטת הרווארד
קטגוריה:חברי בית המחוקקים של מיין
קטגוריה:מושלי מיין
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1814
קטגוריה:אמריקאים שנפטרו ב-1896
הרננדו מאני

**הרננדו דה סוטו מאני** (באנגלית: **Hernando De Soto Money**; 26 באוגוסט 1839 – 18 בספטמבר 1912) היה פוליטיקאי אמריקאי ממדינת מיסיסיפי.

## ביוגרפיה
### ראשית חייו
מאני נולד ב-26 באוגוסט 1839 במחוז הולמס שבמיסיסיפי, כבן להירסון טריפנה מאני. הוא נקרא על שם המגלה הספרדי ארננדו דה סוטו. בתחילת חייו עבר עם אביו לעיירה קארולטון, מיסיסיפי. הוא קיבל את חינוכו הראשוני בבתי הספר הציבוריים וממורה פרטי, ובהמשך סיים את לימודי המשפטים באוניברסיטת מיסיסיפי באוקספורד. לאחר סיום לימודיו, הוסמך לעריכת דין והחל לעסוק בעריכת דין בקארולטון שבמיסיסיפי, סביב שנת 1860. ג'יימס ורדמן היה בן דודו ובעל בריתו הפוליטי.

בתקופת נעוריו שירת בצבא הקונפדרציה במהלך מלחמת האזרחים האמריקאית. לאחר המלחמה ביסס את מעמדו כחקלאי חשוב, עורך דין ועורך עיתון במיסיסיפי.

### פעילות פוליטית
מאני כיהן בבית הנבחרים של ארצות הברית מ־1875 עד 1885 כחבר המפלגה הדמוקרטית, אליה השתייך כל חייו. ב־1884 החליט לא להתמודד מחדש והקים שותפות משפטית עם סגן התובע הכללי לשעבר, אלפרד א. פרימן. הוא המשיך להתגורר בוושינגטון די. סי. עד 1891, אז חזר לקארולטון.

מאוחר יותר, כיהן שוב בבית הנבחרים מ־1893 עד 1897.

### חיים אישיים
מאני נשא לאישה את הסופרת קלאודיה בודי, ילידת ג'קסון, מיסיסיפי, והיו להם שלוש בנות ושני בנים. שתי הבנות הצעירות, מייבל קלר וליליאן מאני, בילו בדרך כלל את חורף בוושינגטון עם הוריהן, והשתתפו בבית הספר Norwood ובבית הספר לשפות Berlitz בוושינגטון.

### כהונה בסנאט
ב־1897 מונה לסנאט של ארצות הברית מטעם מיסיסיפי לאחר מותו של ג'יימס ג'ורג'. ב־1899 נבחר לכהונה מלאה וב־1905 נבחר מחדש. הוא כיהן בסנאט מ־1897 עד 1911. במהלך כהונתו היה יו"ר ועדת החברות של מחוז קולומביה, והרחיב את מתקני ספריית הקונגרס בין 1907 ל־1909. בשנת 1903 התנגד להעסקת עובדים אפרו־אמריקאים בדואר. בין השנים 1909–1911 כיהן כיו"ר סיעת הדמוקרטים בסנאט, ולאחר מכן החליט לפרוש מתפקידו.

לאחר פרישתו חזר לביתו בסמוך לבילוקסי שבמיסיסיפי, שם נפטר שנה לאחר מכן, ב-18 בספטמבר 1912. הוא נקבר בקבר המשפחתי בקארולטון.

## קישורים חיצוניים

* 
* 

קטגוריה:אמריקאים ילידי מיסיסיפי
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1839
קטגוריה:אמריקאים שנפטרו ב-1912
חיל הטילים של צבא השחרור העממי

**חיל הטילים של צבא השחרור העממי** (בסינית: **中国人民解放军火箭军**, מוכר גם בראשי התיבות באנגלית PLARF) הוא חיל טילים המהווה זרוע אסטרטגית של צבא השחרור העממי (צבא הרפובליקה העממית של סין), האחראית על ניהול הכוחות הגרעיניים והקונבנציונליים היבשתיים של סין, כולל מערך בסיסים תומך. חיל הטילים של צבא השחרור העממי מהווה מרכיב חיוני באסטרטגיית ההרתעה הגרעינית של סין, כמו גם ביכולתה למנוע או להתמודד עם התערבות מצדדים שלישיים בעימותים אזוריים. מטרות הכוח כוללות שיפור יכולות הרתעה גרעינית אמינות, חיזוק יכולות תקיפה מדויקת בטווחים בינוניים וארוכים, והגברת יכולת האיזון האסטרטגי.

## חימושים
### חימוש קונבנציונלי

חיל הטילים הסיני מפעיל מגוון טילים בליסטיים וטילים מונחים קרקעיים קונבנציונליים בטווחים שונים:
ממוזער|183x183 פיקסלים|איור טווח הטילים קונבנציונלים של סין
* **SRBM** – טילים בליסטיים לטווח קצר: CSS-6 (DF-15), CSS-7 (DF-11), CSS-11 (DF-16).
* **MRBM** – טילים בליסטיים לטווח בינוני: CSS-5 (DF-21) בגרסאות תקיפה יבשתית ונגד ספינות, DF-17 עם יכולת גלישה היפרסונית.
* **IRBM** – טילים בליסטיים לטווח בינוני־ארוך: DF-26 (טווח 3,000–4,000 ק"מ), שמסוגל לשאת ראש נפץ גרעיני או קונבנציונלי ולהחליפם במהירות.
* **GLCM** – טילי שיוט קרקעיים: CJ-10 (טווח כ-1,500 ק"מ), CJ-100 (כ-2,000 ק"מ).
* **ASBM** – טיל בליסטי נגד אוניות DF-21D, המצויד בראש קרבי מתמרן (MaRV) ויכולת טעינה מחדש מהירה בשדה הקרב.

### יכולות גרעיניות
ארסנל ה-ICBM של סין כולל כ-350 טילים, חלקם ניידים וחלקם משוגרים ממקומות קבועים. בין הדגמים המרכזיים:
* **CSS-4 (DF-5)** – טיל כבד, המסוגל לשאת עד חמישה ראשי MIRV.ממוזער|183x183 פיקסלים|איור טווח הטילים הגרעיניים של סין
* **CSS-10 (DF-31)** – טיל מונע דלק מוצק, נייד או מבוסס סילו, בגרסת DF-31A (Mod 2) עם טווח העולה על 11,000 ק"מ.
* **CSS-20 (DF-41)** – טיל בין־יבשתי מודרני שהוצג לראשונה בפארד הצבאי של 2019.
* **DF-27** – טיל חדש בפיתוח, שייכנס ככל הנראה לקטגוריית IRBM או ICBM, עם טווח מוערך של 5,000–8,000 ק"מ.

לפי פרסומים רשמיים, סין גם מפתחת מערכות תקיפה מתקדמות כגון כלי נשק היפרסוניים בעלי יכולת גלישה אסטרטגית, ומערכות *FOB* (תקיפה במסלול חלקי־מסלול־מסלול־מסלול – Fractional Orbital Bombardment).

## פיתוח
במהלך העשור השני של המאה ה-21 ואילך, קודמה בחיל תוכנית מודרניזציה מקיפה לטובת שדרוג יכולות ההרתעה האסטרטגית של סין. בשנת 2022 ככל הנראה הושלמה בנייתם של שלושה שדות סילו חדשים לטילים בליסטיים בין־יבשתיים המונעים בדלק מוצק, הכוללים לפחות שלוש מאות סילואים, כשחלקם כבר מאוכלסים בטילים. במקביל, מפתחת הרפובליקה העממית של סין טילים בליסטיים חדשים בעלי יכולת נשיאה של ראשי נפץ מתפצלים עצמאית (MIRV), מה שמגביר את הצורך בהגדלת הייצור של ראשי קרב גרעיניים. לצד זאת, נבחנת גם האפשרות לפיתוח טילים בין־יבשתיים המצוידים בראשי קרב קונבנציונליים.

## גלריה

קובץ:Dongfeng-15B.JPG|DF-15
קובץ:120秒看大阅兵震撼瞬间！1.png|DF-41
קובץ:DF-61 ballistic rocket.png|DF-61
קובץ:Dongfeng-31A.JPG|df-31
קובץ:DF-17 Missile 20221020.jpg|DF-17


## ראו גם
* חיל הטילים האסטרטגיים של רוסיה
* בסיס חיל החלל ונדנברג (ארצות הברית)
* חיל הטילים האסטרטגי המלכותי הסעודי

## קישורים חיצוניים
* 

## הערות שוליים

קטגוריה:צבא השחרור העממי
פוואנה לנסיכה המתה

ממוזער|היצירה בביצועה של תרז דוסאו
**פוואנה לנסיכה המתה** (בצרפתית: **Pavane pour une infante défunte**) מאת מוריס ראוול היא מיצירותיו הנודעות של המלחין לפסנתר. היצירה נכתבה על ידי ראוול בשנת 1899, בעת שלמד מוזיקה בקונסרבטואר של פריז תחת הוראותו של גבריאל פורה. גרסה לתזמורת תוזמרה על ידו בשנת 1910.

## היסטוריה ויציאה לאור
הפאוונה (Pavane) הוא סגנון ריקוד איטי שמוצאו מאירופה במאה ה-16 של הרנסאנס. מלחינים בני הסגנון האימפרסיוניסטי במוזיקה הקלאסית כדוגמת ראוול וקלוד דביסי הלחינו בעיקר יצירות קצרות לפסנתר כגון פוואנות, ערבסקות ונוקטורנים. ראוול הקדיש את היצירה לפטרונית שלו וינרטה סינגר, הידועה גם בקשריה עם דביסי ואנשי רוח צרפתיים ידועים נוספים באותה תקופה. הסברה גורסת כי ביצע לראשונה את היצירה בעצמו כאשר שהה בביתה בשנת 1899. היצירה יצאה לאור בשנת 1900 אך זכתה לתשומת לב קטנה יחסית, עד שבוצעה בידי ריקארדו ויינס בשנת 1902 וזכתה לפופולריות רבה. מאז היצירה היא מהנודעות שבז'אנר האימפרסיוניסטי. כאשר תזמר ראוול את היצירה לתזמורת, דרש כי היצירה תבוצע במפעם איטי, וכי אגדה אורבנית מספרת כי התעצבן על הנגנים שניגנו אותה בקצב מהיר מדי עד כדי כך שקרא לביצועם "פאוונה מתה לנסיכה" במקום שמה המקורי. אם זאת מרבית הפרשנויות כיום ליציאה מנגנים במקצב מהיר יותר.

## קישורים חיצוניים

## הערות שוליים

קטגוריה:מנגינות
נבחרת מרוקו בכדורגל עד גיל 23

**נבחרת מרוקו בכדורגל עד גיל 23** מייצגת את מרוקו בתחרויות כדורגל של המשחקים האולימפיים. בנוסף לכך היא שיחקה במשחקי אפריקה ו"גביע אפריקה בכדורגל עד גיל 23".

## היסטוריה
נבחרת מרוקו בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 2000 - אל חוסיין אוקלה, אדל צ'ובוקי, סלאח א-דין באסיר
* 2004 - נדיר למיאגרי, עות'מאן אל אסאס, בושאיב אל-מובארקי
* 2012 - חוסיין חארדג'ה, נוראדין אמברארט
* 2020 - אחמד חגאזי, מחמוד חמדי, מוחמאד אל שינאוי
* 2024 - מוניר מוחמדי, אשרף חכימי, סופיאן רחימי
## משחקי אפריקה
תחרות כדורגל במשחקי אפריקה היה מיועד לנבחרות עד גיל 23 בשנים 1991-2015. הנבחרת העפילה למשחקים 6 פעמים.  

## גביע אפריקה עד גיל 23
החל משנת 2011 מתקיימת תחרות "גביע אפריקה אד גיל 23". 3 נבחרות חזקות של התחרות מעפילות למשחקים האולימפיים. ההישג של הנבחרת היה זכייה בשנת 2023. בנוסף לכך היא סיימה במקום השני בשנת 2011.

## קישורים חיצוניים
* נתונים מאתר transfermarkt
* נתונים מאתר globalsportsarchive
* נתונים מאתר worldfootball

מרוקו
קטגוריה:מרוקו: כדורגל
קטגוריה:נבחרות מרוקו
פרשת יד לוחצת יד

[ממוזער|יו"ר [הסתדרות העובדים הכללית החדשה|ההסתדרות ארנון בר-דוד|220px]]
**פרשת יד לוחצת יד** (או **פרשת השחיתות בהסתדרות**) היא חקירה של משטרת ישראל בחשד לשחיתות במסגרתה נעצרו עשרות עובדים ב"הסתדרות העובדים הכללית החדשה", במערך הציבורי ובמגזר הפרטי בישראל. על פי אחד החשדות המרכזיים בפרשה, אנשי העסקים המעורבים בה שיחדו בכירים ברשויות מקומיות, בחברות ובתאגידים ממשלתיים ואף בממשלה, במטרה למנות מקורבים להם לתפקידים בכירים ברשות המבצעת, בהם דירקטורים של חברות ממשלתיות ותפקידים בכירים נוספים.

בעצורים ובמעוכבים בפרשה נכללים יושב ראש ההסתדרות ארנון בר-דוד, אנשי עסקים ואנשי ציבור נוספים.

## החקירה
החקירה בעניין נפתחה בשנת 2023 ביחידת ההונאה בלהב 433 של משטרת ישראל, והייתה לתיק הדגל של היחידה.

המעצרים בפרשה התרחשו בבוקר 3 בנובמבר 2025, עת פשטה המשטרה בכוחות של 150 שוטרים על משרדי ההסתדרות, ובתי המעורבים, 6 רשויות ו-5 תאגידים, ועצרה 8 אנשים. בנוסף, חשודים בה עוד 27 בני אדם בתפקידי מפתח שונים הקשורים רובם לוועדי עובדים ברחבי הארץ. במסגרת הפרשה צפויים להיחקר 350 מעורבים. ביום זה נעצרו יושב ראש ההסתדרות ארנון בר-דוד ואשתו, הילה קניסטר בר-דוד, יו"ר "משען" שבי מיכאלי, ממלא מקום יו"ר ההסתדרות רועי יעקב, סוכן הביטוח עזרא גבאי ובנו אסף, איש העסקים דניאל זיגרייך ויו"ר ועד עובדי "רכבת ישראל" ליאב אליהו. בנחקרים גם ראש עיריית קריית גת, כפיר סויסה. ב-16 בנובמבר, עד  שהיה אחראי על פיקוח בבניית ביתם של ארנון והילה בר-דוד, שם קץ לחייו.

לאחר מעצרו נשלח ארנון בר-דוד למעצר בית, ובסופו הורחק מתפקידו בהסתדרות ל-90 ימים.

בסוף דצמבר נחקרו באזהרה בפרשה ארי קלמן, מנכ"ל מנורה מבטחים החזקות ויהודה בן אסאייג, יו"ר  מנורה מבטחים ביטוח, ואורית קרמר, משנה למנכ"ל ומנהלת אגף הבריאות בחברה.

## קישורים חיצוניים
* 

## הערות שוליים

קטגוריה:חשדות לפלילים בישראל
קטגוריה:ההסתדרות הכללית
קטגוריה:ישראל: שחיתות
קטגוריה:2025 בישראל
Hallow

**Hallow** הוא יישומון לפעילויות הדת הנוצרית. היישומון כולל תפילות נוצריות, מדיטציה נוצרית, מוזיקה רגועה לשינה, סיפורים מוקלטים מהתנ"ך ומהברית החדשה, מוזיקה נוצרית ותכונות נוספות.

השם Hallow משמעותו "קודש". היישומון פותח על ידי חברת  הממוקמת בשיקגו, אילינוי, ארצות הברית.

## היסטוריה
חברת Hallow, Inc. נוסדה על ידי אלכס ג'ונס (לא שדרן הרדיו אלכס ג'ונס, אלא יזם מאינדיאנה באותו שם), אריק קרקס ואלסנדרו דיסנטו בדצמבר 2018. אלכס ג'ונס גדל במשפחה קתולית,  בנעוריו, אך לאחר מכן שב לדת הקתולית בעזרת מדיטציה נוצרית. הוא החליט לפתח יישומון שיוכל לסייע לאחרים במצב דומה.

היישומון הושק בדצמבר 2018. בינואר 2022 הושקה גרסה בשפה הספרדית, ולאחר מכן הושקו גרסאות בשפות נוספות.

משתמשי היישומון משלמים דמי מנוי חודשיים או שנתיים. היישומון כולל תפילות נוצריות, תפילות מחרוזת, מדיטציה נוצרית, מוזיקה נוצרית, מוזיקה רגועה לשינה, סיפורים מוקלטים מהתנ"ך ומהברית החדשה ותכונות נוספות. יש בו פעילויות ומשחקים לילדי הקהילה הנוצרית, לוח שיעורים עבור תוכנית הלימוד השנתית "תרגילים רוחניים" ועבור תפילת "לקטיו דיווינה", והאפשרות לארגן רשימת תפילות ולקבוע שגרות לתפילה.

היישומון כולל את רשימת קדושי הנצרות וקורות חייהם, סיפורי דת, מידע חדשותי בענייני נצרות ומדריכים מעשיים לפולחן הנוצרי. כמו כן ניתן לשמוע בעזרת היישומון פודקאסטים בנושאי נצרות, בהם גם שודרו בעבר תוכניותיו של צ'ארלי קירק.

בפרסומות עבור היישומון הופיעו, בין השאר, השחקנים ג'ונתן רומי (ששיחק בתפקיד הראשי בסדרת טלוויזיה על חיי ישו) ומארק וולברג, שהוא קתולי אדוק. הקומיקאי הבריטי ראסל ברנד המליץ לאוהדיו להשתמש ביישום, אך חברת Hallow התנערה ממנו לאחר שהואשם בעבירות מין.

במספר הזדמנויות, קהילות קתוליות ארגנו אירועים בעזרת היישומון, בהן הכנסייה הקתולית של דטרויט והכנסייה הקתולית של סקוטלנד.

## פופולריות
בפברואר 2024 הגיע היישומון Hallow למקום הראשון בחנות האפליקציות של אפל, לפני ChatGPT, גוגל ויישומים אחרים.

היישומון Hallow הורד מעל ל-18 מיליון פעמים מחנות האפליקציות, נכון לשנת 2025. מספר ההורדות גדול במיוחד בתקופות של חגים ומועדים נוצריים, כמו התענית.

ב-20 ביוני 2025 הגיע מספר התפילות שבוצעו בעזרת היישומון למיליארד תפילות.

## קישורים חיצוניים

* 

## הערות שוליים

קטגוריה:יישומונים
קטגוריה:נצרות
המחלקה למדעי המידע ויישומי בינה מלאכותית באוניברסיטת בר-אילן

**המחלקה למדעי המידע ויישומי בינה מלאכותית באוניברסיטת בר-אילן** היא גוף אקדמי שעוסק בהוראה ובמחקר רב-תחומי של טכנולוגיות מידע ובינה מלאכותית, ובמדע נתונים יישומי, באוניברסיטת בר-אילן. המחלקה היא בית ספר למידע (iSchool) החבר ברשת iSchools העולמית. המחלקה מתמקדת בתחום הבינה המלאכותית היישומית, בגישה טכנולוגית ממוקדת-אדם (Human-Centered AI) המדגישה את תרומת הטכנולוגיה לחברה ולאדם.

## ביוגרפיה
נוסדה ב-1973 כמחלקה ללימודים ביבליוגרפיים. ב-1990 מונתה פרופ' שפרה ברוכסון-ארביב לראש המחלקה וייסדה על בסיס הקיים מחלקה ללימודי מידע וספרנות. בשנת 2005, בהובלת ראש המחלקה דאז פרופ' סנונית שוהם, ופרופ' יהודית בר-אילן, המחלקה התחילה ללמד טכנולוגיות אינטרנט ופיתוח תוכנה, וב-2018, כשראש המחלקה הייתה פרופ' נועה אהרוני, הצטרפה לארגון ה- iSchools הבינלאומי, המאגד מעל 130 בתי ספר למידע ברחבי העולם. בנוסף שונה שם המחלקה ל"מחלקה למדעי המידע" ונפתחו מסלולי לימוד במדע נתונים יישומי וניתוח מידע. 

בשנת 2025 שונה שוב שם המחלקה ל"מדעי המידע ויישומי בינה מלאכותית". המחלקה עוסקת בבינה מלאכותית יישומית ומדע נתונים יישומי, טכנולוגיות אינטרנט, אבטחת מידע, מודיעין עסקי ו-OSINT, חקר רשתות חברתיות, פסיכוטכנולוגיה ופיתוח תוכנה. ראש המחלקה היא פרופ' מעיין גפת טמיר.

המחלקה מוציאה לאור את כתבי העת עלי ספר ומידעת.

## תחומי התמחות ומחקר
* פיתוח ויישום טכנולוגיות בינה מלאכותית מתקדמות, כולל למידת מכונה, למידה עמוקה ומודלים גדולים של שפה  (LLMs.
* פיתוח מערכות מידע, אפליקציות ווב, תשתיות ענן וDevOps.
* ניתוח נתוני עתק (Big Data), כריית טקסטים, בינה עסקית (BI) ומסדי נתונים מסוגים שונים.
* ממשקי אדם-מחשב (UI/UX), פסיכוטכנולוגיה והבנת השפעות טכנולוגיות על החברה והפרט.
* אבטחת מידע, סייבר ומודיעין עסקי.
* בניית צ'טבוטים וסוכנים ארגוניים חכמים בכלי בינה מלאכותית ו- Low Code No-Code.
* חקר רשתות חברתיות, ניהול דיגיטל וסושיאל ושיווק דיגיטלי.
* חקר התנהגות אנושית בסביבה טכנולוגית וחקר התנהגות מכונות ורובוטים.

המחקר במחלקה כולל היבטים טכנולוגיים, יישומיים, התנהגותיים, תרבותיים, רגולטוריים ואתיים של טכנולוגיות מידע ובינה מלאכותית, ומשלב בין פיתוח פתרונות חישוביים מתקדמים לבין בחינת השפעותיהם החברתיות. 

## תוכניות לימוד
במחלקה מתקיימות תוכניות לימוד לתואר ראשון ולתואר שני. 

התואר הראשון מתמקד בפיתוח יישומים מבוססי בינה מלאכותית, טכנולוגיות ווב, ניתוח וניהול נתונים, אבטחת מידע, פסיכוטכנולוגיה והשפעות חברתיות של טכנולוגיה. הלימודים משלבים ידע טכנולוגי עם גישות ניתוח בין-תחומיות.

התואר שני כולל מסלולים מחקריים ויישומיים המתמקדים במדע נתונים, פיתוח ויישום מודלים של למידת מכונה ובינה מלאכותית, ניהול דאטה בארגונים, BI, אוטומציה, עיבוד שפה טבעית ופיתוח פתרונות מותאמים לארגונים תוך שימוש בטכנולוגיות מתקדמות.
רוב הקורסים כוללים תרגול מעשי (Hands-on) תוך שימוש בשפות תכנות עדכניות, פלטפורמות ענן, כלי ניתוח מבוססי AI ופרויקטים בשיתוף חברות טכנולוגיה ישראליות.

## ראו גם
* רשימת אנשי סגל המחלקה למדעי המידע ויישומי בינה מלאכותית להם ערך בוויקיפדיה העברית

## קישורים חיצוניים
* 

## הערות שוליים

קטגוריה:אוניברסיטת בר-אילן: יחידות אקדמיות
קטגוריה:טכנולוגיות מידע
נמל התעופה טור ואל דה לואר

**נמל התעופה טור ואל דה לואר** (בצרפתית: **Aéroport Tours-Val de Loire**) הוא נמל תעופה השוכן בפרברי העיר טור, בעמק הלואר שבצרפת. הוא ממוקם במחוז אנדר ולואר, כ-5 ק"מ צפון-מזרחית ממרכז העיר. נמל התעופה שוכן בחלקו בשטחן של הקומונות טור ופארסה-מלה.

נמל התעופה פתוח לחברות תעופה לאומיות ובינלאומיות, למטוסים פרטיים, ומוסמך לטיסות מכשירים (IFR) ולטיסות ראייה (VFR).

## היסטוריה
נמל התעופה נוסד במהלך מלחמת העולם הראשונה כמרכז אימונים של חיל האוויר הצרפתי (Armee de l'Air). המרכז הכשיר טייסים צרפתים רבים וכן מתנדבים אמריקאים שהצטרפו לשירות התעופה הצרפתי לפני כניסת ארצות הברית למלחמה. בקיץ 1917, מרכז האימונים הועבר לכוחות המשלוח האמריקאים, אשר הגדירו אותו כ"מרכז ההדרכה האווירי השני", שדה התעופה טור . בתחילה הוא שימש כבית ספר מתקדם להכשרת טייסי קרב, ובהמשך הפך למרכז הדרכה לכל תצפיתני האוויר של שירות האוויר של צבא ארצות הברית. בנוסף הוא שימש גם כבית ספר לרדיו, לצילום אוויר ולירי אווירי. לאחר שביתת הנשק עם גרמניה ב-1918, הוא הוחזר לחיל האוויר הצרפתי, והמשיך לשמש כבסיס צבאי.

לאחר מלחמת העולם השנייה, נמל התעופה שימש את נאט"ו ואת חיל האוויר האמריקאי, לפני שהפך לבית ספר לטיסה בשנות ה-50. בתחילת שנות ה-60 נפתח נמל התעופה לציבור. בסוף שנות ה־70 חווה הנמל תקופה של שגשוג בזכות חברת התעופה המקומית Touraine Air Transport (TAT), אך החברה נקלעה בהדרגה למשבר, ממנו נמל התעופה לא התאושש באמת עד סוף שנות ה־90, אז קיבל סובסידיות מהמועצה האזורית .

## מתקני הנמל
נמל התעופה שוכן בגובה של  מעל פני הים. יש לו מסלול המראה אחד. בעבר שכנה בו מפקדת חברת התעופה TAT European Airlines .

לנמל התעופה אין שירות הסעות, והוא אינו מופעל על ידי שירות האוטובוסים העירוני Fil Bleu. עם זאת, תחנת הרכבת הקלה Vaucanson נמצאת במרחק של כ-850 מטרים וניתן להגיע אליה ברגל.

## קישורים חיצוניים

* 

## הערות שוליים

קטגוריה:צרפת: שדות תעופה
קטגוריה:סאנטר-עמק הלואר
טירוקפטרי

**טירוקפטרי** (ביוונית: **τυροκαυτερή**, מבטאים כ-tirokafteˈri) הוא ממרח או סלט מהמטבח היווני.

## אטימולוגיה
משמעות המונח טירוקפטרי ביוונית הוא "גבינה חריפה", והוא נחשב למנה קלאסית של המטבח היווני. יש לו גרסאות רבות, רובן מבוססות על גבינת פטה ופלפלים.

שמות נוספים של הטירוקפטרי

* קטיפיטי (ביוונית: Ktipiti τυπητή, באנגלית: Ktipiti או Htipiti)
* קופאניסטי (ביוונית: Kopanisti, באנגלית: kοπανιστή)

## מרכיבים
אופן ההכנה של הממרח משתנה, אך לרוב הוא מבוסס על גבינות, בעיקר פטה (לפעמים בשילוב עם סוג אחד או יותר של גבינות לבנות רכות), פלפלים חריפים (כגון פלפל פימיאנטו), פלפלים קלויים, שמן זית, מיץ לימון, שום, יוגורט יווני, אורגנו. המנה חריפה, עשירה ובעלת טעם חזק, ומקובל להגיש אותה לרוב בתחילת הארוחה, כחלק ממגש מזטים, או בפני עצמה בליווי של פרוסות של פיתות חמות או לחם אחר. לרוב שלב ההכנה הראשוני הוא צלייה או קלייה של הפלפלים ולאחר מכן קירור וערבוב עם שאר מרכיבי הממרח.

## ראו גם

* צזיקי
* אג'יקה

## קישורים חיצוניים

* 
* אליאב גולדנברג, טירוֹקַפטֶרי: ממרח גבינה ופלפלים חריף, השולחן
* נעמה דן, טירוקפטרי – ממרח פלפלים וגבינה, השף הלבן
* 

## הערות שוליים

קטגוריה:המטבח היווני
קטגוריה:ממרחים
קטגוריה:סלטים
קטגוריה:המטבח היווני: רטבים
קטגוריה:מאכלי פלפל
רוברט אדמס

**רוברט הנטינגטון אדמס** (באנגלית: **Robert Huntington Adams**; 1792 – 2 ביולי 1830) היה עורך דין ופוליטיקאי אמריקאי ממדינת מיסיסיפי. הוא כיהן זמן קצר בסנאט של ארצות הברית ונפטר בפתאומיות כחצי שנה בלבד לאחר בחירתו.

## ביוגרפיה
### ראשית חייו
אדמס נולד במחוז רוקברידג', וירג'יניה בשנת 1792. הוא למד את מקצוע ייצור החביות ועבד בו מספר שנים.

עד 1806 הגיע אדמס לרמת השכלה מספקת כדי לסיים את לימודיו בקולג' וושינגטון (כיום אוניברסיטת וושינגטון ולי) בלקסינגטון, וירג'יניה. לאחר מכן למד משפטים, הוסמך לעריכת דין והחל לעסוק במקצוע בנוקסוויל, טנסי. לאחר מגורים קצרים בנאשוויל, עבר לאזור נאצ'ז במיסיסיפי, שם התבלט כעורך דין ופוליטיקאי.

חבר הסנאט של ארצות הברית, הנרי פוט, העריך את אדמס כנואם מוכשר, אף על פי שהשכלתו הרשמית הייתה פחותה, ושיכולתו לדבר על נושאים מגוונים הייתה מרתקת כל כך, שהמאזינים הרגישו כאילו הם "נוכחים מול אחד מהיצירות המופלאות של הטבע".

### קריירה פוליטית
אדמס נבחר לבית הנבחרים של מיסיסיפי ב־1828, כנציג מחוז שכלל את העיר נאצ'ז.

במאה ה־19, בתי המחוקקים המדינתיים בחרו את הסנאטורים, דבר שיצר לעיתים מסלולים יוצאי דופן לקידום פוליטי. במקרה של אדמס, כעבור כשנה בלבד מאז שנבחר לנציג מדינתי, נבחר להחליף את הסנאטור שנפטר, תומאס באק ריד, בניצחון צמוד בבחירה בקרב ארבעה מועמדים.

אדמס, תומך המפלגה הג'קסונית, נכנס לתפקיד והושבע ב־6 בינואר 1830. הוא כיהן בוושינגטון די. סי. לאורך החורף והאביב, וחזר למיסיסיפי לחופשת הקיץ במאי אותה שנה.

### מותו
זמן קצר לאחר שובו לנאצ'ז, חלה אדמס ונפטר פתאום ב־2 ביולי 1830, בגיל 38 בלבד. גופתו נקברה בבית הקברות העירוני של נאצ'ז.

הנרי פוט זכר את אדמס כנואם ציבורי מוכשר ובעל כשרון רב, ואמר: "אין לדעת איזו מידה של תהילה היה יכול להשיג, או אילו פלאים היה מבצע בזירה של עניינים לאומיים" לו לא מת מוקדם כל כך.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי הסנאט של ארצות הברית ממיסיסיפי
קטגוריה:אמריקאים שנולדו ב-1792
קטגוריה:אמריקאים שנפטרו ב-1830
תומאס היל ויליאמס

**תומאס היל ויליאמס** (באנגלית: **Thomas Hill Williams**; 14 בינואר 1773 – 7 בדצמבר 1850) היה פוליטיקאי אמריקאי, אשר כיהן כאחד אחד משני הסנאטורים הראשונים מטעם מדינת מיסיסיפי. הוא כיהן שתי כהונות רצופות, משנת 1817 עד 1829, ולאחר פרישתו מן הפוליטיקה עבר להתגורר בטנסי.

## ביוגרפיה
ויליאמס נולד ב-14 בינואר 1773 במחוז סארי שבפרובינציית קרוליינה הצפונית וגדל ממזרח לנהר פי די באזור הכפרי של מחוז אנסון. נראה כי ירש עושר מסוים בגיל צעיר, שכן ברשומות המס של המחוז משנת 1795 הוא מופיע כבעלים של 681 אקר אדמה. הוא נכנס לפוליטיקה בגיל צעיר ונבחר לשמש כפקיד בית הנבחרים של טנסי בשנים 1796 ו־1797.

ויליאמס השלים לימודים קדם-אקדמאיים, למד משפטים, הוסמך לעריכת דין והחל לעסוק במקצוע. בשנת 1803 עבר לטריטוריית מיסיסיפי, שם מונה למזכירו הפרטי של מושל הטריטוריה ויליאם קלייבורן.

בשנת 1805 מונה לרשם במשרד הקרקעות הכללי של ארצות הברית בטריטוריית מיסיסיפי, על ידי מזכיר המדינה ג'יימס מדיסון. הוא נחשב למינוי פופולרי ומוכשר, וב־1 ביולי 1805 מונה על ידי הנשיא תומאס ג'פרסון למושל בפועל של הטריטוריה (מינוי זמני בעת פגרה).

בשנת 1807 מונה שוב למזכיר הטריטוריה, וב־1809 כיהן פעם נוספת כמושל בפועל. בשנת 1810 מונה לגובה המכס של נמל ניו אורלינס ונטל חלק כציר בוועידת החוקה של המדינה.

כאשר צורפה מיסיסיפי רשמית לאיחוד בשנת 1817, נבחר ויליאמס לסנאט של ארצות הברית מטעם המפלגה הדמוקרטית-רפובליקנית, כאחד משני הסנאטורים הראשונים של המדינה. בשנת 1823 נבחר מחדש, הפעם כנציג הסיעה הג'קסוניאני (תומכי אנדרו ג'קסון), ופרש עם סיום כהונתו השנייה ב־3 במרץ 1829.

במהלך כהונתו בסנאט שירת ויליאמס כחבר בוועדת ענייני הצי בחמישה מתוך ששת הקונגרסים שבהם השתתף, ובוועדת הקרקעות הציבוריות בשלושה מהם. הוא שימש כיושב ראש הוועדה על הקרקעות הציבוריות בקונגרס ה־16 ותמך בפשרת מיזורי במהלך מושב הקונגרס של 1820–1821.

לאחר שעזב את הסנאט עבר ויליאמס להתגורר בטנסי, שם סירב להצעות לשוב ולכהן בתפקיד ציבורי כלשהו. הוא נפטר ממחלת בצקת במחוז רוברטסון שבטנסי ב־7 בדצמבר 1850.

## קישורים חיצוניים
* 

קטגוריה:אמריקאים ילידי קרוליינה הצפונית
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית ממיסיסיפי
קטגוריה:אמריקאים שנולדו ב-1773
קטגוריה:אמריקאים שנפטרו ב-1850
וול דוקסי

**וול דוקסי** (באנגלית: **Wall Doxey**; 8 באוגוסט 1892 – 2 במרץ 1962) היה פוליטיקאי אמריקאי ממיסיסיפי. הוא היה חבר המפלגה הדמוקרטית, כיהן בבית הנבחרים של ארצות הברית בין השנים 1929–1941 ובסנאט של ארצות הברית בין השנים 1941–1943.

## ביוגרפיה
### ראשית חייו
וול דוקסי נולד בהולי ספרינגס שבמיסיסיפי, ב-8 באוגוסט 1892, והיה בנם של ג'ון סנפורד דוקסי ושרה קורולה (ג'ונס) דוקסי. הוא גדל והתחנך בעיר הולדתו, והשלים את לימודיו באוניברסיטת מיסיסיפי עם תואר ראשון בשנת 1913. בשנת 1914 קיבל תואר מבית הספר למשפטים של אוניברסיטת מיסיסיפי.

דוקסי הוסמך לעריכת דין בשנת 1914 ועסק בעריכת דין בהולי ספרינגס. בשנת 1916 נישא למירטל פרנסס ג'ונסון מג'קסון, טנסי. לזוג נולד בן אחד, וול דוקסי הבן. ראלף ה. דוקסי, שכיהן בבית הנבחרים ובסנאט של מדינת מיסיסיפי, הוא נכדו של דוקסי.

כחבר המפלגה הדמוקרטית, כיהן דוקסי כתובע של מחוז מרשל בין השנים 1915–1923. בין השנים 1923–1929 כיהן כתובע המחוזי של המחוז השיפוטי השלישי של מיסיסיפי.

בנוסף לחברותו בכנסייה המתודיסטית-אפיסקופלית הדרומית, היה דוקסי פעיל במסדר הבונים החופשיים ובארגונים נוספים.

### בית הנבחרים של ארצות הברית
בשנת 1928 נבחר דוקסי לייצג את מחוז הקונגרס השני של מיסיסיפי בבית הנבחרים של ארצות הברית. הוא נבחר מחדש שש פעמים וכיהן משנת 1929 עד 1941. דוקסי היה ציר לוועידות הלאומיות של המפלגה הדמוקרטית בשנים 1932, 1936 ו-1940.

במהלך הקריירה הפוליטית שלו ייצג דוקסי מחוז שבו רוב האוכלוסייה היו שחורים. מצביעים שחורים היו מזוהים בעיקר עם המפלגה הרפובליקנית במאה ה-19 ובראשית המאה ה-20, אך בפועל הודרו ממערכת הבחירות של מיסיסיפי עקב חוקה מדינתית והגבלות משפטיות שמנעו מהם להירשם להצביע.

### הסנאט של ארצות הברית
לאחר מותו של הסנאטור פט הריסון, ניצח דוקסי בבחירות המיוחדות למילוי מקומו, וכיהן בסנאט של ארצות הברית משנת 1941 ועד 1943. בבחירות המקדימות של 1942 הפסיד לדמוקרטי ג'יימס איסטלנד.

### קריירה מאוחרת
דוקסי שימש כקצין הסנאט של ארצות הברית מה-1 בפברואר 1943 ועד ה-3 בינואר 1947, והוא הסנאטור לשעבר היחיד שכיהן בתפקיד זה. בהמשך אותה שנה עבד כבוחן שימועים במשרד החקלאות של ארצות הברית. לאחר מכן שב להולי ספרינגס, שם עסק בעריכת דין עד לפרישתו.

דוקסי נפטר בממפיס שבטנסי, ב-2 במרץ 1962, ונקבר בבית העלמין הילקרסט שבהולי ספרינגס.

### הנצחתו
פארק המדינה וול דוקסי שבמיסיסיפי קרוי על שמו. בניית הפארק התרחשה בשנים 1935–1938, והוא היה השמיני מבין עשרה פארקים שהוקמו במיסיסיפי על ידי חיל השימור האזרחי. בתחילה נקרא המקום 'פארק מדינת אגם ספרינג', ושמו שונה בשנת 1956. בשנת 1997 נרשם החלק הוותיק של האתר במרשם הלאומי של מקומות היסטוריים כ'רובע ההיסטורי של פארק המדינה וול דוקסי'.

## קישורים חיצוניים

* 
* 

קטגוריה:אמריקאים ילידי מיסיסיפי
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1892
קטגוריה:אמריקאים שנפטרו ב-1962